થરાદમાં ભુતકાળમાં બનેલા તમામ બોર નિષ્ફળ જતાં નગર નર્મદા નહેરના પાણી પર આશ્રિત બન્યું હતું. નહેરમાં પાણી બંધ થાય ત્યારે સંકટ સર્જાતું હોઈ ભવિષ્યના આયોજન માટે નગરપાલિકાએ પાંચ બોર બનાવવાનું આયોજન કર્યું હતું.જે માટે સરકારે મંજુરી અને ૧૪મા નાણાપંચમાંથી ગ્રાન્ટ આપતાં રવિવારે રાજ્યમંત્રી પરબતભાઇ પટેલના હસ્તે નગરમાં ફિલ્ટર પ્લાન્ટ અને નરસિંહટેકરી ખાતે બનનારા નવા બોરનું ખાતમુહર્ત કરાયું હતું.